ai4bharat/Pralekha huggingface dataset:
شمال مشرقی ریاستوں کی ترقی کی وزارت
خصوصی مہم 3.0
وزیر اعظم جناب نریندر مودی کے سووچھ بھارت کے وژن کو آگے بڑھاتے ہوئے، شمال مشرقی خطے کی ترقی کی وزارت، صفائی ستھرائی کا اہتمام کرنے ، حکمرانی میں زیر التوا معاملات کو کم کرنے اور عوامی شرکت  کو بڑھانے کے لیے پرعزم ہے۔
اچھی حکمرانی کے نظم و نسق اور سووچھتا کو فروغ دینے کے لیے، شمال مشرقی خطے کی ترقی کی وزارت نے انتظامی اصلاحات اور عوامی شکایات کے محکمے کی طرف سے شروع کی گئی خصوصی مہم 2.0 میں سرگرمی سے حصہ لیا، جس کے دوران دفتروں میں صفائی ستھرائی کو ادارہ جاتی بنانے اور سرکاری کام کاج میں زیر التواء معاملات کو کم کرنے پر توجہ مرکوز کی گئی۔ یہ مہم 2 اکتوبر 2022 کو شروع ہوئی تھی اور اس میں نومبر 2022 سے اگست 2023 تک توسیع کی گئی۔
حکومت ہند کی رفتار کو آگے بڑھاتے ہوئے، وزارت فی الحال سووچھ بھارت کے لیے اپنی 10 سالہ لگن کو عروج پر پہنچانے کی تیاری کر رہی ہے اور اکتوبر 2023 میں خصوصی مہم 3.0 کے دوران صفائی ستھرائی پر مبنی اقدامات انجام دے گی۔
خصوصی مہم 2.0 کے دوران، شمال مشرقی ریاستوں میں مختلف مقامات پر وزارت کے فیلڈ دفاتر پر توجہ مرکوز کی گئی۔ صفائی کی مہم 34 نشان زد مقامات پر چلائی گئی جن میں ایم ڈی او این ای آر، این ای ڈی ایف آئی، این ای سی، این ای ایچ ایچ ڈی سی، این ای آر اے ایم اے سی اور این ای سی بی ڈی سی کے دفاتر شامل ہیں۔ اس مہم کی خاص بات یہ تھی کہ اس میں ملازمین اور عام لوگوں کی بھرپور شرکت کی ۔
اکتوبر 2022 میں اس خصوصی مہم کی اہم حصولیابیاں - 313 ای فائلوں کو بند کیا گیا اور 550 فزیکل فائلوں کو ختم کیا گیا، 34 جگہوں کو صاف کرکے کام کی گنجائش پیدا کی گئی۔ اکتوبر 2022 میں این ای ڈی ایف آئی اور این ای سی کے ذریعے ردی اور فالتو اشیاء اور سامان کو فروخت کرنے سے 107697 روپے کی آمدنی ہوئی۔ دسمبر، 2022 میں، ایم ڈی او این ای آر کے ذریعے 50,000 روپے کی آمدنی ہوئی۔ نومبر، 2022 سے اگست، 2023 کی مدت کے دوران ایم ڈی او این ای آر میں کچھ کمروں کی صفائی / تزئین و آرائش کی گئی ہے۔
جلد منعقد کی جانے والی خصوصی مہم 3.0 ایک اہم سنگ میل کی نشاندہی کرتی ہے، جو وزارت کے اندر سووچھتا پر مبنی اقدامات کا ایک عشرہ مکمل ہونے کے موقع پر ہورہی ہے۔یہ مہم غیرمعمولی ہونے کا دعوی کرتی ہے کیونکہ وزارت اپنی ماضی کی کوششوں کو مستحکم کرتے ہوئے ایک لائحہ عمل کی منصوبہ بندی کر رہی ہے۔ یہ ان اقدامات کو اُجاگر کرے گی جو آنے والے سالوں میں تمام متعلقہ فریقوں اور شراکت داروں کی فعال شرکت کے ساتھ نافذ کئے جا سکتے ہیں۔
مرکزی وزیر جناب جی کشن ریڈی اور شمال مشرقی خطے کی ترقی کی وزارت میں وزیرمملکت جناب بی ایل ورما کی رہنمائی میں، وزارت خصوصی مہم 3.0 کے تحت شروع کی جانے والی سرگرمیوں کو کامیابی کے ساتھ نافذ کرنے اور اس بات کو یقینی بنانے کے لیے تمام کوششیں کر رہی ہے کہ وزارت اور اس کی تنظیموں کے ہر دفتر میں عملے کے اہلکار اور عہدے دار صفائی ستھرائی کو اپنا روزمرہ کا معمول بنا لیں۔
صحت اور خاندانی بہبود کی وزارت
صحت اور خاندانی بہبود اور کیمیکل اور فرٹیلائزرس کے مرکزی وزیر ڈاکٹر منسکھ مانڈاویہ نے اعلی کارپوریٹ اسپتالوں کے ساتھ ایک گول میز میٹنگ سے خطاب کیا
ہم پوری دنیا کے بہترین طریقوں کا مطالعہ کر سکتے ہیں۔ تاہم، بھارت کو صحت کی دیکھ بھال کا ماحولیاتی نظام قائم کرنے کے لیے سستے اور اعلیٰ معیار کے اپنے ماڈل ڈیزائن مرتب کرنے پر توجہ دینی چاہیے: ڈاکٹر منسکھ منڈاویہ
نئی دہلی ،12 مئی 2022/صحت اور خاندانی بہبود اور کیمیکلز اور فرٹیلائزرس کے مرکزی وزیر ڈاکٹر منسکھ مانڈاویہ نے آج نئی دہلی کے نرمان بھون میں اعلی کارپوریٹ اسپتالوں کے ساتھ ایک گول میز میٹنگ سے خطاب کیا۔
اس موقع پر اظہارخیال کرتے ہوئے ڈاکٹر منسکھ مانڈویہ نے ملک کی مجاذ آبادی کو صحت کی دیکھ بھال سے متعلق اعلی معیارات کے خدمات مشترکہ طور پر فراہم کرنے کے لئے اسپتالوں کے موقف کو مستحکم بنانے کی ضرورت پر بھی زور دیا۔ انہوں نے اس بات پر زوردیا کہ اسپتالوں کی جانب سے بیان کئے گئے مختلف چیلنجوں کو حکومت اور متعلقہ فریقوں کی مشترکہ کوشششوں کی ذریعہ حل کیا جاسکتا ہے۔ انہوں نے کہا کہ ہم نے دنیابھر کے بہترین طریقوں کا مطالعہ کرسکتے ہیں، تاہم بھارت کو صحت کی دیکھ بھال کا ماحولیاتی نظام قائم کرنے کے لیے سستے اور اعلیٰ معیار کے اپنے ماڈل ڈیزائن مرتب کرنے پر توجہ مرکوز کرنی چاہیے۔
انہوں نے مزید کہا کہ’’ ہمیں صحت قابل رسائی ، سستا اور مریض دوست بنانے کی ضرور ت ہے ‘‘ ۔انہوں نے صحت عامہ کی کسی بھی اسکیم کے نفاذ کے لئے اسپتالوں کے تعاون کی ضرورت پر زور دیا۔ حکومت نے میڈیکل ویلیو ٹورزم یعنی طبی قدرو قیمت کی سیاحت کو فروغ دینے کے لئے ’ہیل ان انڈیا‘، ’ ہیل بائی انڈیا‘ جیسے مختلف اقدامات کئے ہیں۔ انہوں نے اعلی معیار کی طبی دیکھ بھال مشترکہ طور پرفراہم کرنے کے لئے اسپتالوں کے موقف کو مستحکم کرنے کی ضرورت کو بھی اجاگر کیا اور عزت مآب وزیراعظم کے سب کے لئے صحت خدمات کے خواب کو شرمندہ تعبیر کرنے کی صنعت کو مکمل یقینی دہانی بھی کرائی۔
صحت کے مرکزی سکریٹری جناب راجیش بھوشن نے کہا’’منتقلی کے مرحلے کے دوران، مختلف رکاوٹیں آ سکتی ہیں جنہیں سفر کے دوران حل کیا جائے گا"۔ لہذا اس کو حاصل کرنے کے لیے، تمام متعلقہ فریقوں کی طرف سے باقاعدہ رائےحاصل کرنا اہم ہے۔ نظام کو مستحکم کرنا حکومت کی اولین ترجیح ہے۔
اس موقع پر نیتی آیوگ کے رکن  ڈاکٹر ونود پال، این ایچ اے کے سی ای او ڈاکٹر آر ایس شرما، اور وزارت صحت اور این ایچ اے کے سینئر افسران موجود تھے۔
بجلی کی وزارت
وزارت توانائی نے خصوصی مہم 2.0 میں شرکت کی
سی پی ایس ایز کے دفاتر اور وزارت توانائی کے اداروں نے خصوصی مہم کے تحت مختلف مقامات پر صفائی ستھرائی کے عمل کو انجام دیا
دو سوتیرہ عوامی شکایات کا نمٹارہ کیا گیا
دو ہزار آٹھ سو بیس مربع فٹ جگہ کو خالی کرایا گیا
وزارت توانائی نے اپنے سی پی ایس ایز اور اداروں کے ساتھ مل کر دو اکتوبر سے 31 اکتوبر 2022 تک حکومت ہند کی خصوصی مہم 2.0 میں شرکت کی ۔ اس مہم کا اہم مقصد زیر التوا معاملات کو ٹھکانے لگانے ، داخلی نگرانی کے طریق کار کو مستحکم بنانا ، ریکارڈ کے بندوبست میں بہتری اور کام کی جگہوں پر صفائی ستھرائی کے عمل کو یقینی بنانا ہے۔
بجلی اور نئی اور قابل تجدید توانائی کے مرکزی وزیر اور بجلی کی وزارت کے سکریٹری، وزارت توانائی اور اس کے اداروں کے افسران کے ساتھ مل کر خصوصی مہم 2.0 کے تحت انجام دی جارہی سرگرمیوں کا ہرہفتہ جائزہ لے رہے ہیں ۔
بجلی کی وزارت نے خصوصی مہم کے تحت آج تک انجام دی گئی سرگرمیوں کی پیش رفت رپورٹ حسب ذیل ہے:
- 213 عوامی شکایات کا ازالہ کیا گیا۔
- 24854 فائلوں کی چھٹی کی گئی ۔
- 2820 مربع فٹ جگہ کو صفائی مہم کے بعد خالی کرایا گیا۔
- 534 مقامات پر صفائی مہم کے امور کو انجام دیا گیا۔
کابینہ
مرکزی کابینہ نے حکومت ہند کی ایم ای آئی ٹی وائی کے تحت بی آئی ایس اے جی کو فروغ دے کر بی آئی ایس اے جی  کرنے کو منظوری دی
نئی دہلی،19؍فروری،وزیراعظم جناب نریندر مودی کی صدارت میں مرکزی کابینہ نے گجرات میں قائم حکومت ہند کی الیکٹرانک اور اطلاعاتی ٹیکنالوجی کی وزارت  کے تحت بھاسکر آچاریہ انسٹی ٹیوٹ آف اسپیس ایپلی کیشنز اینڈ جیو انفارمیٹکس  کو فروغ دے کر بھاسکر آچاریہ نیشنل انسٹی ٹیوٹ فار اسپیس ایپلی کیشنز اینڈ جیو انفارمیٹکس  ) کرنے کو منظوری دے دی ہے۔
فوائد:
- کارکردگی اور خدمات میں اختراعات کو برقرار رکھنے کے لئے بی آئی ایس اے جی میں کام کرنے والی موجودہ تربیت یافتہ افرادی قوت جہاں اور جیسے ہے، کی بنیاد پر قومی سطح کے ادارے شریک ہوسکتے ہیں۔
- سرگرمیوں کے دائرے میں توسیع کے نفاذ میں سہولت فراہم کرنا۔
- سرگرمیوں کے دائرے کار میں توسیع کے نفاذ اور جی آئی ایس پروجیکٹوں کے مؤثر آغاز میں سہولت پیدا کرنا۔
- سرگرمیوں کے دائرہ کار میں اضافے ، تحقیق و ترقی میں امداد اور ٹیکنالوجی کے فروغ کے نفاذ میں سہولت پیدا کرنا۔
- فیصلوں میں مدد کے نظام کے ذریعے منصوبہ بندی اور حکمرانی کے فروغ میں سہولت پیدا کرنا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-825
(Visitor Counter : 64
بھارتی چناؤ کمیشن
بھارت کے الیکشن کمیشن نے این سی ٹی دلّی کے اسمبلی حلقہ ٔ انتخاب میں انوراگ ٹھاکر اور پرویش صاحب سنگھ کی کیمپیننگ کے اوقات پر پابندی عائد کی
ٹھاکر اور پرویش سنگھ بی جے پی کے اسٹار کیمپینرس کی فہرست سے بھی باہر رہیں گے
نئی دہلی، 30 جنوری / ہندوستان کے الیکشن کمیشن نے بھارتیہ جنتا پارٹی کے دو رہنماؤں ، جن کے نام جناب انوراگ ٹھاکر اور جناب پرویش صاحب سنگھ ہے ، اُن سے بالترتیب 28 جنوری ، 2020 ء اور 29 جنوری ، 2020 ء کو جاری کردہ وجہ بتاؤ نوٹس کے سلسلے میں موصول جوابات پر غور کیا ہے ۔ کمیشن کا خیال ہے کہ جناب انوراگ ٹھاکر اور جناب پرویش صاحب سنگھ نے غیر ضروری اور قابلِ اعتراض بیانات دیئے ہیں اور اس طرح انہوں نے عوامی نمائندگی ایکٹ ، 1951 اور ضابطۂ اخلاق کے التزامات کی خلاف ورزی کی ہے ۔
کمیشن نے آئینِ ہند کی دفعہ 324 اور اس سلسلے میں حاصل دوسرے اختیارات کے تحت جناب انوراگ ٹھاکر اور جناب پرویش صاحب سنگھ کو کسی بھی قسم کی عوامی میٹنگیں ، جلسے جلوس ، ریلیوں ، روڈ شو اور انٹرویو دینے اور دلّی کی قانون ساز اسمبلی کے ہونے والے عام انتخابات کے سلسلے میں عوامی سطح پر میڈیا میں پیش ہونے  سے 72 گھنٹے  اور 96 گھنٹے  30 جنوری ، 2020 ء شام پانچ بجے سے پابندی عائد کر دی ہے ۔
ہندوستان کے الیکشن کمیشن نے 29 جنوری ، 2020 ء کو جناب انوراگ ٹھاکر اور جناب پرویش صاحب سنگھ کو دلّی قانون ساز اسمبلی کے عام انتخابات کے لئے پارٹی کے اسٹار کیمپینروں کی فہرست سے ہٹانے کے لئے پہلے ہی احکامات جاری کر دیئے تھے ۔
اس سلسلے میں ای سی آئی نے جناب انوراگ ٹھاکر ، بی جے پی اور جناب پرویش صاحب سنگھ ، بی جے پی کو احکامات جاری کردیئے ہیں ۔
۔ ۔ ۔ ۔ ۔
U. No. 427
(Visitor Counter : 50
وزارت دفاع
ایک فوجی کی اہلیہ نے انفرادی طور پر گنیز بک میں عالمی ریکارڈ درج کرایا
نئی دہلی،16؍ اکتوبر، بھارتی فوج کے ایک موجودہ کرنل کی اہلیہ کرن اونیال نے 3منٹ میں 263مرتبہ گھٹنےسے مکمل چوٹ لگانے اور ایک منٹ میں ایک کے بعد ایک ٹانگ سے مکمل گھٹنے کی 120چوٹیں لگانے  کا عالمی ریکارڈ قائم کیاہے۔ اس سے پہلے یہ ریکارڈ خواتین کے زمرے میں یہ 177اور 102 مرتبہ نی اسٹرائک لگانے کا تھا۔ان کے ان دونوں ریکارڈس کا مقصد خواتین کے تحفظ اور اپنے دفاع کے لئے لڑکیوں اور خواتین میں مارشل آرٹ کو فروغ دینا ہے۔ کرن اونیال نے 3 منٹ میں فُل کنٹیکٹ نی اسٹرائک کے زمرے میں مردوں کے زمرے کے بھی موجودہ ریکارڈ کو توڑ دیا ہے، جو 226اسٹرائک تھا۔
اس سے پہلے کرن اونیال نے اپنا پہلا گنیز عالمی ریکارڈ سب سے تیز کہنی مارنے کا حاصل کیاتھا۔ انہوں نے ایک ہاتھ سے 3منٹ میں 466مرتبہ فُل کنٹیکٹ ایلبواسٹرائک کا ریکارڈ جنوری 2019 میں حاصل کیاتھا۔
انہوں نے مارشل آرٹس ، فٹنس اور سوشل ورک میں اب تک 15 عالمی ریکارڈ بنائے ہیں، جن میں 10 گنیز ورلڈ ریکارڈ ہیں۔
م ن۔ وا ۔ک ا
U- 4630
(Visitor Counter : 58
وزیراعظم کا دفتر
وزیر اعظم ’’بحری تحفظ میں اضافہ:بین الاقوامی تعاون کے تناظر میں ایک اہم معاملہ ‘‘پر اقوام متحدہ کی سلامتی کونسل کی ایک اعلیٰ سطحی کھلی بحث کی صدارت کریں گے
وزیر اعظم جناب نریندر مودی 9؍اگست کو 5.30بجے ویڈیو کانفرنسنگ کے توسط سے ’’بحری تحفظ میں اضافہ-بین الاقوامی تعاون کے تناظرمیں ایک اہم معاملہ پر اعلیٰ سطحی کھلی بحث کی صدارت کریں گے۔
میٹنگ میں اقوام متحدہ کی سلامتی کونسل کے ممبر ملکوں کے متعدد سربراہ اور حکومتوں کے قائدین اور اقوام متحدہ کے اعلیٰ سطحی مبصرین اور اہم علاقائی تنظیموں کے نمائندوں کے اس میں حصہ لینے کا امکان ہے۔ یہ کھلی بحث بحری جرائم اور عدم تحفظ کا مؤثر انداز میں مقابلہ کرنے اور بحری خطے میں اشتراک کو مضبوط کرنے کے طریقوں پر توجہ مبذول کی جائے گی۔
اقوام متحدہ کی سلامتی کونسل نے بحری تحفظ اور بحری جرائم کے مختلف پہلوؤں پر بحث کی ہے اور تجاویز منظور کی ہیں۔حالانکہ یہ پہلی بار ہوگا جب اس طرح کی ایک اعلیٰ سطحی کھلی بحث میں ایک خصوصی ایجنڈا آئٹم کے طورپر بحری تحفظ پر جامع انداز میں بحث کی جائے گی۔یہ دیکھتے ہوئے کہ کوئی بھی ملک تنہا بحری تحفظ کے مختلف پہلوؤں کا احاطہ نہیں کرسکتا، اس موضوع پر اقوام متحدہ کی سلامتی کونسل میں جامع انداز میں غور و خوض کرنا اہم ہے۔بحری تحفظ کے لئے ایک وسیع حکمت عملی کو بحری خطے میں روایتی اور غیر روایتی خطروں کا مقابلہ کرتے ہوئے قانونی بحری سرگرمیوں کا تحفظ اور حمایت کرنی چاہئے۔
سندھ وادی کی تہذیب کے وقت سے ہی سمندروں نے بھارت کی تاریخ میں ایک اہم رول ادا کیا ہے۔ہمارے ثقافت پر مبنی رویے کی بنیاد پر جو سمندروں کو مشترکہ طور پر امن ا ور خوشحالی کے محرک کے طورپر دیکھتا ہے، وزیر اعظم جناب نریندر مودی نے ساگر-کے نظریے کو سامنے رکھا۔ ساگر کا یہ نظریہ 2015ء میں ’خطے میں سب کے لئے تحفظ اور ترقی’کے اصول پر مبنی ہے۔سمندروں کے پائیدار استعمال کے لئے اجتماعی اقدامات اور خطے میں ایک محفوظ اور مستحکم سمندری خطے کا یہ نظریہ ایک خاکہ پیش کرتا ہے۔ 2019ء میں مشرقی ایشیاء چوٹی کانفرنس میں سمندری صورتحال سمیت سمندری تحفظ کے سات ستونوں پر توجہ دینے کے لئے ، جس میں سمندری وسائل، صلاحیت سازی اور وسائل کو ساجھا کرنا ، آفات جوکھم کم سے کم کرنا اور اس کا انتظام انصرام ، سائنس ٹیکنالوجی اور تعلیمی تعاون کے ساتھ ساتھ کاروبار ضوابط اور سمندری آمدو رفت جیسے امور شامل تھے۔ انڈو –پیسیفک اوسن اینی سیئٹیو کے توسط سے اس پہل کو مزید وسعت دی گئی تھی۔
جناب نریندر مودی اقوام متحدہ کی سلامتی کونسل کی کھلی بحث کی صدارت کرنے والے پہلے ہندوستانی وزیر اعظم ہوں گے۔اس پروگرام کو اقوام متحدہ سلامتی کونسل کی ویب سائٹ پر براہ راست نشر کیا جائے گا اور اسے 1730بجے آئی ایس ٹی؍ 0800این وائی ٹی سے دیکھا جاسکتا ہے۔
وزارت سیاحت
آئی ایچ ایم سری نگر اور آئی ایم ایچ چنئی نے ایک بھارت شریشٹھ بھارت کی روح پروری کے لئے تمل ناڈو، جموں و کشمیر اور لداخ کے دلکش لوک رقص کے آن لائن پروگرام کا اہتمام کیا
نئی دہلی،26اگست 2020/ ’ایک بھارت شریشٹھ بھارت‘ کی روح پروری کے لئے ، وزارت سیاحت کے آئی ایچ ایم سری نگر اور آئی ایچ ایم چنئی نےاس ہفتے تمل ناڈو، جموں و کشمیر اور لداخ کے دلکش لوک رقص کے ایک آن لائن پروگرام کا اہتمام کیا۔ آئی ایچ ایم چنئی کے طلبا اور آئی ایچ ایم سری نگر کے3 طلبا نے ای بی ایس بی کے تحت ان جوڑا ریاستوں کے لئے لوک رقص پیش کئے۔
طلبا نے دور دراز علاقوں میں جاکر یہ رقص پیش کئے اور رقص کی ان پیش کشوں کی ویڈیو ریکارڈنگ کرکے ان ویڈیوز کو آن لائن مشترک کیا۔ رقص کی ان پیش کشوں کو آن لائن پلیٹ فارموں کا استعمال کرتے ہوئے نشر کیا گیا اور نوڈل افسر کی جانب سے دی گئی تقریر میں دونوں ریاستوں کے لوک رقص کو سراہا گیا۔ اس پروگرام کو دونوں اداروں کے طلبا اور اسٹاف نے دیکھا اور اس کی ستائش کی۔
ان مقامات کےمشہور لوک رقص کا تعارف پیش کیا گیا۔ مثال کے طور پر، کشمیر میں شادیوں اوراہم تقریبات میں کئے جانے والے رقص جیسے کڈ، دومہل ، روف ، حافظہ ، بھانڈ جشن کے علاوہ کئی دیگر اسی طرح تمل ناڈو کےقبائلی رقص جن میں سادہ ترین کٹھ پتلی شو سے لےکر پوئل کوٹھیرائی اٹم جس رقص میں رقاص مائل ائم کے لئے مور جیسے لباس اور شکل میں رقص کرتے ہیں ، پولکل کو تھرائی میں گھوڑے کی طرح، کالائی اتم میں ایک بیل کے لباس میں بیک کی طرح ، پامپو اتم میں ایک سانپ کے لباس اور شکل میں اور کراڈی اتم میں ایک بھالو کے روپ میں رقص پیش کرتے ہیں۔
تقریب کا اختتام شرکا اور ناظرین کی جانب سے تقریب میں ثقافتی تنوع اور مالا مال تمدن کو بے حد سراہا گیا ۔ تمام پرفارمرز اور شرکا کو ای سرٹی فکیٹ بھی عطا کئے گئے۔ اس پروگرام میں کل 192 طلبا نے شرکت کی۔
یہ سیشن اب آن لائن یو ٹیوب لنک پر دستیاب ہے ۔ : https://youtu.be/_nmxgeju68Eاس کے علاوہ سیشن کو اسی پتے کے ساتھ حکومت ہند کے وزارت سیاحت کے پورٹل اور تمام سوشل میڈیا ہنڈلز پربھی دیکھا جاسکتاہے۔
م ن۔ ش ت ۔ ج
Uno-4830
(Visitor Counter : 154
وزارت دفاع
وزیر دفاع راج ناتھ سنگھ کی سربراہی میں دفاعی خریداری کی کونسل نے 28732 کروڑ روپئے کی لاگت کی ہتھیاروں کی خریداری کی تجاویز کو منظوری دی
ان میں سوارم ڈرونز ، بلٹ پروف جیکٹیں اور کاربائن شامل ہیں
وزیر دفاع جناب راج ناتھ سنگھ کی صدارت میں دفاعی خریداری کی کونسل  کی میٹنگ 26 جولائی ، 2022 ء کو منعقد کی گئی ۔ اس میٹنگ میں دفاع میں آتم نربھرتا کو مزید فروغ دینے کے لئے بائی  اور بائی  زمروں میں مسلح افواج کی کیپٹل خریداری کی تجاویز کے لئے 28732 کروڑ روپئے کی خریداری کی تجاویز کی ضرورت کو منظوری  دی گئی ۔
ڈی اے سی کے ذریعے میٹنگ میں منظور کی گئی تجاویز میں بھارتی فوج کی تین تجاویز یعنی گائیڈڈ ایکسٹینڈڈ رینج راکٹ ایمونیشن ، ایریا ڈینائل میونیشن ٹائپ I اور انفینٹری کمبیٹ وھیکل شامل ہیں ، جن کا ڈیزائن اور تیاری ڈی آر ڈی او کے زریعے کی گئی ہے ۔ ان تین تجاویز کی کل قیمت 8599 کروڑ روپئے ہے ۔ گائیڈڈ ایکسٹینڈڈ رینج راکٹ ایمونیشن کی رینج 40 میٹر کی درستگی کے ساتھ 75 کلو میٹر ہے ۔ ایریا ڈینائل ایمونیشن ٹائپ I راکٹ ایمونیشن دوہرے مقصد کے لئے استعمال کیا جا سکتا ہے ، جس میں ٹینکوں اور بکتر بند گاڑیوں کے ساتھ ساتھ بی وھیکل کو تباہ کرنا شامل ہے ۔ انفینٹری کمبیٹ وھیکل – کمان کمانڈروں کے لئے فوری اور حقیقی معلومات کو یکجا کرنے اور تیز تر فیصلہ سازی اور کارروائی کے لئے ، اِس معلومات کو کمانڈروں تک پہنچانے کی ٹیکنا لوجی سے آراستہ ہے ۔
لائن آف کنٹرول پر تعینات اپنے فوجیوں کو دشمن کے نشانہ بازوں کے خطرے سے اضافی تحفظ فراہم کرنے اور انسدادِ دہشت گردی کے پس منظر میں جنگی آپریشن کے لئے مانگ میں اضافے پر غور کرتے ہوئے ڈی اے سی نے انڈین اسٹینڈرڈ ، بی آئی ایس VI لیول کے تحفظ والی بلٹ پروف جیکٹوں کے لئے اے او این کو منظوری دی ہے ۔ سرحدوں پر موجودہ روایتی اور ہائبرڈ ہتھیاروں کی پیچیدہ صورتِ حال اور دہشت گردی سے نمٹنے کے لئے تقریباً 4 لاکھ کلوز کوارٹر بیٹل کاربائن کو بھی ڈی اے سی کے ذریعے اے او این کی منظوری دی گئی ہے ۔ اس سے بھارت میں چھوٹے ہتھیاروں کی صنعت کو بڑھاوا ملے گا اور چھوٹے ہتھیاروں کے لئے آتم نربھرتا میں اضافہ ہو گا ۔
پوری دنیا میں تازہ تصادموں میں ڈرون ٹیکنا لوجی فوجی کارروائیوں میں ایک قوت میں اضافہ کرنے والی ٹیکنا لوجی ثابت ہوئی ہے ۔ اسی مناسبت سے جدید ہتھیاروں میں بھارتی فوج کی صلاحیت میں اضافہ کرنے کی خاطر ڈی اے سی نے بائی انڈین  زمرے کے تحت آٹونومس سرویلانس اور مسلح ڈرون سوارمس کی خریداری کے لئے اے او این کو منظوری دی ہے ۔
ڈی اے سی نے بھارتی صنعت کے ذریعے کولکاتہ کلاس کے بحری جہازوں پر بجلی پیدا کرنے کے لئے 1250 کے وی کی صلاحیت والے میرین گیس ٹربائن جنریٹر کی خریداری کے لئے بحریہ کی تجویز کو بھی منظوری دے دی ہے ۔ اس سے گیس ٹربائن جنریٹروں کی ملک میں تیاری کو بڑی تقویت حاصل ہو گی ۔
ملک کے ساحلی خطے میں سیکورٹی میں اضافہ کرنے کی خاطر ڈی اے سی نے بھارتی کوسٹ گارڈ کے لئے بائی انڈین  60 فی صد آئی سی کے ساتھ زمرے میں 14 تیزی سے گشت کرنے والے جہازوں  کی خریداری کی تجویز کو بھی منظوری دے دی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8180
(Visitor Counter : 115
بھارتی چناؤ کمیشن
مرکزی پولیس فورسز کو انتخاب ہونے والی ریاستوں کے ڈومنیشن علاقوں میں ایک معیاری عمل کے طور پر بھیجا جا رہا ہے : ای سی آئی
نئی دلّی ، 22 فروری / ای سی آئی کے نوٹس میں یہ بات آئی ہے کہ میڈیا کے کچھ حلقوں میں  ، اِس بات کی رپورٹ شائع کی گئی ہے کہ مرکزی پولیس فورسز کو ، خاص طور سے مغربی بنگال ریاست بھیجا جا رہا ہے ۔
ای سی آئی ، اِس سلسلے میں وضاحت کرنا چاہتی ہے :
مرکزی پولیس فورس  کو ایسی ریاستوں اور مرکز کے زیرِ انتظام علاقوں میں بھیجا جانا معمول کی بات ہے ، جہاں لوک سبھا / ودھان سبھا کے انتخابات ہونے والے ہوں تاکہ وہ پہلے سے علاقے میں پہنچ جائیں ، خاص طور پر ایسے اہم اور حساس علاقوں میں ، جن کی پہلے سے نشاندہی کی جا چکی ہے اور مختلف سیاسی پارٹیوں اور اکائیوں سمیت دیگر ذرائع سے ، ان کے بارے میں ٹھوس جانکاری حاصل ہوئی ہو ۔ یہ عمل 1980 ء کی دہائی کے اواخر سے جاری ہے ۔
2019 ء کے لوک سبھا انتخابات میں بھی مرکزی فورس کو تمام ریاستوں اور مرکز کے زیر انتظام علاقوں میں بھیجا گیا تھا اور اُن تمام ریاستوں میں بھی بھیجا گیا تھا ، جہاں انتخابات ہونے تھے ۔ اسی طرح اب مرکزی پولیس فورس کو تمام ریاستوں ، آسام ، کیرالہ ، تمل ناڈو ، مغربی بنگال اور مرکز کے زیر انتظام علاقے پڈو چیری میں بھی بھیجا جا رہا ہے ، جہاں انتخابات ہونے والے ہیں ۔
میڈیا کے لئے یہ جاننا دلچسپ ہوگا کہ سی پی ایف کی تعینات کے لئے احکامات 16 فروری ، 2021 ء کو ، اِن پانچ ریاستوں / مرکز کے زیر انتظام علاقے کے چیف سکریٹریوں ، ڈی جی پیز اور اعلیٰ انتخابی افسران کو جاری کئے گئے تھے ۔
۔ ۔ ۔۔۔ ۔۔۔۔۔۔۔۔

U. No. 1830
(Visitor Counter : 155
زراعت اور کاشتکاروں کی فلاح و بہبود کی وزارت
فصل بیمہ پر پریمیم سبسیڈی
نئی دہلی:19،مارچ، 2021: زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں اطلاع فراہم کی کہ پردھان منتری فصل بیمہ یوجنا  اور تنظیم نو کے موسم پر مبنی فصل بیمہ اسکیم کے تحت مخالف انتخاب،سازگار آب وہوا کے مطابق فصلوں کی کاشت میں تضادات کی وجہ سے اعلیٰ پریمیم کے نرخوں کے مسئلے کو حل کرنے کیلئے خریف سیزن 2020 سے پریمیم سبسیڈی کا مرکزی حصہ  ان علاقوں/ فصلوں کیلئے فراہم کیاجائیگا جن کی مجموعی پریمیم شرح آبپاشی والے علاقوں /فصلوں کیلئے 25فیصداور غیرآبپاشی والے علاقوں/فصلوں کیلئے 30فیصدتک ہے۔ اگرچہ اس سے ابتدائی طور پرریاستی حکومتوں کی ذمہ داریوں پر اثر پڑتا ہے تاہم اس سے زیادہ پریمیم نرخوں کی وجوہات/ اسباب کی جانچ پڑتال اور پیداوار کے اعداد وشمار کو جمع کرنے، کاشتکاروں کو فصلوں کی تنوع کوایڈجٹسٹ کرنے وغیرہ میں مناسب اصلاحی اقدامات کرنے میں مدد / حوصلہ افزائی ہوگی۔ ریاستی حکومتوں کے ذریعے اس اسکیم کےتحت زیادہ سے زیادہ فصلوں کا احاطہ کرنے کیلئے موجودہ موسم کے حالات کی بنیاد پر خطرہ منتخب کرنے کیلئے آزادی دی گئی ہے۔
مزید برآں نیشنل رینفیڈ ایریا اتھارٹی  سے بھی درخواست کی گئی ہے کہ وہ پردھان منتری فصل بیمہ یوجنا کے نفاذ کے سلسلے میں آپریشنل اُمور کا مطالعہ کریں اور بیشتر کمزور اضلاع کیلئے عمل درآمد کی مؤثر حکمت عملی کی سفارش کریں۔
متعدد حلقوں بشمول کسان تنظیموں/ حکومت کی جانب سے موصولہ درخواستوں/ نمائندگیوں کی بنیاد پر کسانوں کو اپنے خطرات کا جائزہ لینے کیلئے متبادل فراہم کرنے اور اس کے مطابق فصل بیمہ کے مسئلے پر فیصلہ لینے کیلئے ان اسکیموں کو خریف سیزن 2020 سے کسانوں کیلئے رضاکارانہ بنایا گیا ہے۔
-----------------------
ش ح۔م ع۔ ع ن
U NO: 2827
(Visitor Counter : 96
بہت چھوٹی، چھوٹی اور درمیانی صنعتوں کی وزارت
محفوظ ٹریڈ پالیسی
نئی دہلی، 31 دسمبر2021/ تنظیم برائے عالمی تجارت  کے فریق ممالک ،بشمول ہندستان پابند ہیں کہ ڈبلیو ٹی او معاہدات کے تحت عالمی تجارت کے قواعد و ضوابط جس میں موسٹ فیورڈ نینش  کی شق بھی شامل ہے، کی پیروی کریں۔ مخصوص حالات جس میں قومی سلامتی کے دفعات شامل ہیں ،کے تحت ڈبلیو ٹی او انحراف کرنے کی گنجائش بھی فرام کرتی ہے۔ چنانچہ اسی طرح کے دائرہ کار میں حکومت ہند کی برآمد سے متعلق پالیسی بنائی جاتی ہے۔
برآمدات کے لئے یکم جنوری 2021 سے ایک نئی اسکیم جس کا نام برآمدشدہ مصنوعات پر ڈیوٹیز اور ٹکسیز کی معافی  ہے، نافذ کی گئی ہے۔ یہ اسکیم ٹیکسز /ڈیوٹیز /لیویز ، جو فی الحال کسی اور طریقہ کار کے تحت مرکزی ، ریاستی اور مقامی سطح پر واپس نہیں کی جارہی ہیں بلکہ جو برآمد شدہ مصنوعات کی مینوفیکچر اور تقسیم کے عمل میں واقع ہوتی ہیں ، کی بازادائیگی کے لئے ایک طریقہ کار وضع کرتی ہے، تمام برآمد کنندگان بشمول ایم ایس ایم ای برآمد کنندگان اہل برآمداتی اشیا کے بارے میں مشتہر شیڈول کے مطابق آر او ڈی ٹی ای پی کے تحت دعوی مائیکرو، اسمال اینڈ میڈیم انٹر پرائزیز  کی وزارت ملک میں ایم ایس ایم ای شعبے کے فروغ او ر ترقی کے لئے مختلف اسکیمیں نافذ کررہی ہے۔ ان اسکیموں میں انٹرنیشنل کوآپریشن مائیکرو اینڈ اسمال انٹرپرائزیز ، کلسٹر ڈیولپمنٹ پروگرام  روایتی صنعتوں کے تخلیق نو کی فنڈ کی اسکیم مائیکرو اینڈ اسمال انٹرپرائزیز  جدت، دیہی صنعت اور انٹرپرینورشپ کے فروغ کے لئے ایک اسکیم  پروکیورمنٹ اینڈ مارکیٹ سپورٹ اسکیم  وغیرہ شامل ہیں۔
حکو مت نے آتم نربھر بھارت ابھیان کے تحت ملک میں ایم ایس ایم ای شعبے کو خاص طور پر کووڈ 19 وبا میں سپورٹ کرنے کے لئے بہت سے اقدامات کئے ہیں جس میں سے کچھ یہ ہیں:
- ایم ایس ایم ای ایس کے لئے 20 ہزار کروڑ روپے کا ماتحت قرض۔
- تجارت بشمول ایم ایس ایم ای ایس کے لئے 3 لاکھ کروڑ روپے کا کولیٹرول فری آٹو میٹک قرض (ای سی جی ایل ایس کے تحت موجودہ مجوعی گارنٹی حد 3 لاکھ کروڑ روپے سے 4.5 لاکھ کرور روپے تک بڑھا دی گئی ہے۔
- iii. ایم ایس ایم ای فنڈ آف فنڈز کے ذریعہ 5000 کروڑ روپے کا اکیوٹی انفیوزن۔
- iv. ایم ایس ایم ای ایس کی درجہ بندی کے لئے نیا نظر ثانی شدہ معیار
- ایز آف ڈوئنگ بزنس کے لئے ادیم رجسٹریشن کے ذریعہ ایم ایس ایم ای ایس کی نئی رجسٹریشن۔
- vi. 200 کروڑ روپے تک کی پروکیورمنٹ کے لئے کوئی عالمی ٹینڈر نہیں، یہ ایم ایس ایم ای کی مدد کرے گا۔
ایم ایس ایم ای کی وزارت نے ایم ایس ایم ای برآمد کنندگان کو امداد مہیا کرانے کے لئے ملک کے مختلف حصوں میں 52 ایکسپورٹ سہولت کے مراکز  کھولے ہیں۔
یہ معلومات ایم ایس ایم ای کے مرکزی وزیر جناب نارائن رانے کے ذریعہ آج راجیہ سبھا میں ایک تحریر ی جواب میں دی گئیں۔